Domstolens kendelse (Niende Afdeling) af 19. december 2019 – Direcția Generală Regională a Finanțelor Publice București
Sag C-679/19 (1)
»Præjudiciel forelæggelse – artikel 99 i Domstolens procesreglement – kontrol med likvide midler, der indføres til eller forlader Den Europæiske Union – forordning (EU) nr. 1889/2005 – anvendelsesområde – artikel 63 TEUF og 65 TEUF – frie kapitalbevægelser – transport af store beløb i likvide midler, der indføres til eller forlader en medlemsstats område – angivelsespligt – sanktioner – bøde og konfiskation til fordel for staten af den del af det ikke-angivne beløb, der overstiger 10 000 EUR – proportionalitet«
1.      Fri bevægelighed for kapital og frihed til at foretage betalinger – kontrol med likvide midler, der indføres til eller forlader Den Europæiske Union – forordning (EU) nr. 1889/2005 – angivelsespligt – rækkevidde – medlemsstaternes mulighed for at anvende national kontrol med bevægelser af likvide midler inden for Unionen – lovlighed
[Art. 65, TEUF; Europa-Parlamentets og Rådets forordning nr. 1889/2005, tredje betragtning samt art. 1, stk. 2, og art. 3, stk. 1]
(jf. præmis 21, 22, 24 og 25)
2.      Fri bevægelighed for kapital og frihed til at foretage betalinger – restriktioner – pligt til at angive betragtelige beløb i likvide midler, der indføres i eller forlader en medlemsstats område – national ordning, hvorefter der pålægges en bøde og konfiskation af det ikke-angivne beløb, der overstiger 10 000 EUR, såfremt denne pligt ikke overholdes – tilsidesættelse af proportionalitetsprincippet – ikke tilladt
(Art. 63 TEUF og 65 TEUF; Europa-Parlamentets og Rådets forordning nr. 1889/2005, art. 3 og art. 9, stk. 1)
(jf. præmis 34-39 samt konkl.)
Konklusion
Artikel 63 TEUF og 65 TEUF skal fortolkes således, at de er til hinder for en medlemsstats lovgivning, hvorefter der med henblik på sanktionering af manglende angivelse af store beløb i likvide midler, der indføres til eller forlader denne medlemsstats område, ud over pålæggelsen af en administrativ bøde er fastsat konfiskation til fordel for staten af den del af det ikke-angivne beløb, der overstiger 10 000 EUR.
1 EUT C 423 af 16.12.2019.